Belgium egyike annak a hét országnak, melyek részt vettek a legelső, 1956-os Eurovíziós Dalfesztiválon. A francia nyelvű vallon, és a holland nyelvű flamand tévé minden évben felváltva küldött indulókat. A két műsorsugárzó eredményei között azonban nagy különbséget láthatunk. Belgium mindegyik sikerét – egy győzelem és két második hely – a vallon tévé érte el, ezzel szemben a flamand tévé legjobb eredménye egy hatodik hely 1959-ből, és utoljára 1977-ben végeztek az első tízben. A flamandok rossz sorozata 2010-ben ért véget, amikor Tom Dice a hatodik helyen végzett a döntőben.